El festival Off Romà de Sagunt presenta l'obra ‘Mi cita con Escipión’ de Camí de Nora
01 d’agost 2019

El festival Off  Romá presenta esta vesprada a les 20 h Mi cita con Escipión, una obra teatral dirigida al públic familiar que ens acosta al Museu Històric de Sagunt a través del personatge d’Escipión l'Africà i la seua relació amb la ciutat romana.  

  

L'actuació, amb una durada de 30 minuts, tindrà lloc en el mateix Museu Històric de Sagunt, on transcorre la història, els dies 1, 7, 10, 13, 15, 17, 22 i 29 d'agost a les 20 hores. L'entrada serà gratuïta.

Mi cita con Escipión, narra la història d'una guia del Museu Històric de Sagunt, que en el seu primer dia de treball es trobarà amb els misteris que oculta el Museu respecte al general romà Publi Corneli Escipió.

  

![](/media/5mqh3zq2/99_c_off-roma-escipio.jpg)​

  

Esta obra de l’Off Romà és la nova aposta teatral de l'escola d'ensenyaments artístics de Sagunt, Camí de Nora, que amb este espectacle continua treballant amb el mateix material: un ésser humà en una cerca personal constant intentant entendre's a si mateix i entendre a la resta.

  

El programa de l’Off Romà és un dels elements distintius de Sagunt a Escena que, com en cada edició, acosta el teatre de carrer i teatre gestual, el circ, la música, etc., a un públic més heterogeni que té així la possibilitat de gaudir en el seu propi entorn ciutadà d'espectacles populars.​​

  

​

*   [](http://www.facebook.com/sharer.php?u=https://aytosagunto.es/va/actualitat/el-festival-off-roma-de-sagunt-presenta-l-obra-mi-cita-con-escipion-de-cami-de-nora/ "Facebook")
*   [](http://twitter.com/share?url=https://aytosagunto.es/va/actualitat/el-festival-off-roma-de-sagunt-presenta-l-obra-mi-cita-con-escipion-de-cami-de-nora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-off-roma-de-sagunt-presenta-l-obra-mi-cita-con-escipion-de-cami-de-nora/ "Linked In")
*   [](mailto:?body=https://aytosagunto.es/va/actualitat/el-festival-off-roma-de-sagunt-presenta-l-obra-mi-cita-con-escipion-de-cami-de-nora/)